Julian Etxeberria

Julian Etxeberria Orbea (Eibar, 1875eko urtarrilaren 9a - Eibar, Gipuzkoa, 1948ko ekainaren 8a), euskal enpresari eta irakaslea izan zen.

 Biografia 
Eibarren familia ezaguneko semea zen: Bonifazio anaia STAR tailerreko sortzailea, Polonia arreba eskola-maistra...16 urte zituela merkataritza ikasketak amaitu eta Soraluzeko kanoi lantegian hasi zen. Gero Zornotzan eta G.A.C., (Garate, Anitua y compañía) lan egin zuen, Donostiako Victor Mendizabalen tailerrean lan egin eta campogiro pistola asmatu arte.

1909an Star pistola automatikoa patentatu eta, Jose Cruz Etxeberria aitari patentea eman ondoren, STAR, Bonifacio Echeverría S.A. lantegian ekoizten hasi ziren.

1912an jaioterriko Armeria Eskola sorberriko lehendabiziko zuzendari bilakatu zen. Bertan 25 urteegon zen, Gerra Zibilera arte,  matematikak eta teknologiako klaseak emanez.

 Aitortzak 

 Eibarko erdigunean, kale batek bere omenezko Julian Etxeberria izena darama

 Erreferentziak 

Kategoria:Gipuzkoako enpresaburuak
Kategoria:Euskal Herriko asmatzaileak
Kategoria:Euskal Herriko irakasleak
Kategoria:Eibartarrak